b'\n_START_ARTICLE_\nLeto zdravstveno kakovostnega \xc5\xbeivljenja\n_START_PARAGRAPH_\nLeto zdravstveno kakovostnega \xc5\xbeivljenja (angl. Quality-adjusted life year, okr. QALY) je merilo za dolo\xc4\x8danje bremena bolezni, ki vklju\xc4\x8duje trajanje in kakovost \xc5\xbeivljenja v dolo\xc4\x8denem \xc4\x8dasovnem obdobju. Izra\xc4\x8dunana se tako, da se zmanj\xc5\xa1a celotna pri\xc4\x8dakovana \xc5\xbeivljenjska doba za obdobja kroni\xc4\x8dnih stanj, ki povzro\xc4\x8dajo omejitve \xc5\xbeivljenjskih dejavnosti._NEWLINE_Uporablja se v ocenjevanju vrednosti dolo\xc4\x8dene zdravstvene intervencije, na primer v analizi stro\xc5\xa1kovne uporabnosti. QALY hkrati zaobjame zmanj\xc5\xa1ano obolevnost (pridobivanje kakovosti) in zmanj\xc5\xa1ano umrljivost (pridobivanje \xc5\xa1tevila let) zaradi dolo\xc4\x8dene intervencije in ju pove\xc5\xbee v skupnem kazalcu. Eno leto popolnega zdravja ima vrednost 1,0, smrt pa vrednost 0,0. \xc4\x8ce zdravstvena intervencija omogo\xc4\x8di bolniku podalj\xc5\xa1ano \xc5\xbeivljenje, a ne v popolnem zdravju (na primer, \xc4\x8de bi moral bolnik zaradi intervencije uporabljati invalidski vozi\xc4\x8dek ali bi oslepel), se QALY-ju dodeli vrednost med 0,0 in 1,0.'